

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-16070-CPI-3/2020**

Заводни број: **351-265/2020-01**

Дана: 28.08.2020. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, Миљешић Марковић Милијане из Оџака, улица Ђуре Јакшића број 3, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев, **Миљешић Марковић Милијане** из Оџака, улица Ђуре Јакшића број 3, за издавање грађевинске дозволе за **изградњу стамбеног објекта П+0** **и браварске радионице П+0** на катастарској парцели број **1761 к.о. Оџаци**, због неиспуњености формалних услова за поступање по истом.

**О б р а з л о ж е њ е**

Миљешић Марковић Милијане из Оџака, улица Ђуре Јакшића број 3, обратила се овом органу захтевом, преко пуномоћника Томчић Слободана из Оџака, за издавање грађевинске дозволе за изградњу објеката ближе описаних у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране КД „Стат” Оџаци, под бројем 08/2020 април 2020., одговорно лице пројектанта Слободан Томчић, главни пројектант Слободан Томчић дипл.инж.грађ. са лиценцом број 311 2399 03, са изјавом вршиоца техничке контроле агенција „БМ систем“ Оџаци, под бројем 26/2020 од јул 2020. године, одговорно лице Мирослав Бобинац;
* Пројекат за грађевинску дозволу израђен од стране КД „Стат” Оџаци, под бројем 08/2020 април 2020., одговорно лице пројектанта Слободан Томчић, главни пројектант Слободан Томчић дипл.инж.грађ. са лиценцом број 311 2399 03, који чини: Главна свеска-0, Пројекат архитектуре-1 и Пројекат конструкције-10;
* Елаборат енергетске ефикасности број Е 073/20 од децембра 2019. израђен од стране Пројектног бироа „Круг“ доо Кула овлашћено лице Душан Кесић дипл.инж.грађ., број овлашћења 381 0888 13;
* Графичку документацију у dwf формату;
* Пуномоћје за подношење захтева;
* Катастарско топографски план и
* Доказ о уплати таксе и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**Увидом у Лист непокретности број 4273 к.о. Оџаци (Јавни приступ-е Катастар), утврђено је да подносилац захтева нема одговарајуће право на земљишту, већ је као носилац права својине уписана Марковић Јасна из Оџака.**

Како захтев садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

дипл.правник Јовановић Светлана

Руководилац Одељења,

Татјана Стаменковић, дипл.инж.грађ.